Cel mai mare pom de Crăciun din lume şi-a aprins luminiţele. Este în Cartea Recordurilor din 1991.
Acesta este amenajat în munţii Apenini din apropierea oraşului Gubbio, din Italia. Structura a intrat în Cartea Recordurilor pentru mărimea impresionantă. Anual, mii de persoane adoptă o luminiţă din brad pe care o dedică celor dragi.
Cel mai mare pom de Crăciun din lume are 130.000 de metri pătraţi şi 750 de lumini colorate. A fost inaugurat în 1981 şi de atunci a devenit punct de atracţie pentru milioane de turişti din întreaga lume. Luni seara şi-a aprins, din nou, luminiţele care pot fi admirate până la Bobotează. Anual, sute de voluntari pregătesc instalaţia electrică formată din 7.500 de metri de cabluri.Pomul de Crăciun a intrat în Cartea Recordurilor în 1991. O parte din cheltuieli este susţinută din donaţiile persoanelor care plătesc 10 euro ca să-şi citească numele pe site-ul bradului de Crăciun din Gubbio.